La-Unio

situo de la provinco(mezhelbrune ĉe la okcidenta marbordo)

La-Unio - filipine La Union - estas provinco de la Filipinoj. La provinca teritorio situas ĉe la nordokcidenta marbordo de la insulo Luzono, la plej granda insulo de la lando, borde de la Sudĉina Maro. La provinco estas parto de la administra regiono 1 de la Filipinoj - la regiono Iloko, kiu sume kovras la nordokcidenton de la insulo Luzono.

Administra centro de la provinco estas la urbo San Fernando (la hispana vorto estas ofta urbonomo, ekzemple ankaŭ la ĉefurbo de la filipina provinco Pampango sur la sama insulo nomiĝas tiel). Laŭ la censo de la jaro 2007 sur la provinca teritorio vivis 720 972 homoj. Ĝi kovras areon de 1 503 kvadrataj kilometroj, kaj la loĝdenso do estas 479 loĝantoj po kvadrata kilometro.

Kategorio:Provincoj de la Filipinoj